Corsaren, 1842-05-06
II. "En Hverdagshistorie i atten Kapitler, eller Atten Capitler i en Hverdagshistorie." Af Mads Klister, Bogbindersvend; udgiven af C. Bredahl. Tyrkerne have den Tro, at i det Øieblik et Menneske fødes, bliver det udraabt i Himlen, hvo han skal have til Kone, hvor mange Børn han skal have, naar han skal døe o. s. v. Et Tilfælde, der arriverede os ved hiin Bog, har bragt os til at antage hiin tyrkiske Sætning, blot forandret til. I det Øieblik en slet Bog bliver til, bliver der ogsaa en Recension til, ja! undertiden er den passende Recension endog bleven til i Forveien og ligger kun og venter paa Bogen. Dette Tilfælde var følgende: Netop som Bogen bragtes os, havde vi ladet hente for 2 B. Oblater. Papiret, hvori Oblaterne, vare indsvøbte, lagde vi, uden at tænke videre derved, sammen og brugte det som Mærke i Bogen, indtil vi vare færdige med denne og i den tankeløse Tilstand, hvori den havde sat os, ganske tankeløst pillede nævnte Papiir op og læste det. Pludselig vaktes vor Opmærksomhed ved det, vi læste; thi det var - en Recension over hiin Bog. Den var skreven paa Tydsk og, som det syntes, for mange Aar siden; men dog var det en Recension, en aldeles passende og sanddru Recension over Bogen. Jmidlertid vilde vi dog ikke lade den trykke; thi Bogen syntes os ikke den Umage værd, som Sætterne i et Trykkeri vilde have ved at sætte en Recension over den. Men kort Tid efter indeholdt Den Frisindede en Recension, som forhausede os, forsaavidt den viste os, at der foruden os existerede et Menneske i Verden, der havde havt Taalmodighed til at læse Mads Klisters Klister igjennem, men forøvrigt interesserede os, fordi den viste os, at ogsaa Forfatteren var en Mand med en saa stærk Hjerne, at denne ikke havde lidt nogen Skade ved bemeldte Gjennemlæsning Paa denne Recension har Udgiveren, Herr Bredahl, en tidligere meget agtet Forfatter, svaret i en lille Brochure, der vel er, hvad "den Frisindede" kalder den, "22 Sider gediegne Grovheder", men som netop derved vil vække Opmærksomhed og derved skaffe Bogen Opmærksomhed og derved tillige Læsere, thi saaledes ere nu engang Folk. Et Værk, der anmeldes som middelmaadigt, bryde de sig ikke om; men et extra godt eller et extra slet ere de forhippede paa. Derfor troe vi nu ikke længere at burde tilbageholde hiin Recension, der vel skildrer Bogen som extra slet, men tillige som et saadant Uhyre af Slethed, at Folk ville blive bange for den. Den lyder oversat saaledes: "Naar man om Foraaret lægger et Blad af denne Bog paa Jorden, saa krybe pludselig alle Blomster tilbage igjen, og paa det Sted bliver det aldrig mere Foraar." "Lægger man et Exemplar af denne Bog i Kielderen under et sex-Etages Huus, saa sove øieblikkelig alle Qvistbeboerne ind." "Havde Adam begyndt at tælle Urimelighederne, Feilene og Flauhederne i denne Vog, og Madume Eva endda havde hjulpet ham, medens han spiste, saa havde Begge endnu maattet tælle idet mindste i 7000 Aar, inden de havde kunnet fatte Haab om, selv naar Verden vilde existere evig, at blive færdige med deres Arbeide." Naar et eneste Exemplar af denne Bog af en Feiltagelse kom op i Himlen, saa vilde alle Døde ansee det for den største Sallighed at maate blive liggende i deres Grave." "Grov man i Champagne et Hul i Jorden, saa stort som en Haand, og lagde man deri et Par Blade af Mads Klisters Hverdagshistorie, saa frembragte hele Champagne det næste Aar ikke Andet end det afskyeligste Tyndtøl." Om den lille Brochure til Bogens Forsvar (de "22 Sider gediegne Grovheder") have vi ingen Recension fundet; men i Mangel deraf kunne vi godt lave en selv, overeensstemmende med Ovenstaaende, og den vilde da lyde saaledes: "Lagde man et Exemplar af denne Brochüre ned paa en Gaardsplads, saa vilde der i utrolig kort Tid om samme dannes en Mødding." Sluttelig skulle vi med Hensyn til Hr. Bredahls Yttring: at for en Mand, der som han ikke holder Bladene, kan gjerne "et ondskabsfuldt Jnserat have kastet sit Skarn paa en skikkelig Mand og skaaret baade Næse og Ører af ham, og en skadefro Recension have gjort sin tilsigtede Virkning, inden de Mishandlede komme til Kundskab om, at Ondskab og Skadefrohed har løssluppet sine literaire Køterhunde imod dem og kastet sit Skarn paa dem fra sine Skarnkister" - herved tjenstligst underrette ham om, at det er "Corsaren", der nu har den Skadefrohed at omtale hans Bog, og at vi ere villige til at skjændes med ham derom, naar og hvor og saalænge hannem lyster.